CELEX: 32007R1345
Language: sk
Date: 2007-11-15
Title: Nariadenie Komisie (ES) č. 1345/2007 z  15. novembra 2007 týkajúce sa zatriedenia určitých druhov tovaru do kombinovanej nomenklatúry

17.11.2007   
            
            
               SK
            
            
               Úradný vestník Európskej únie
            
            
               L 300/27
            
         
      NARIADENIE KOMISIE (ES) č. 1345/2007
   z 15. novembra 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je potrebné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom od jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1214/2007 (Ú. v. EÚ L 286, 31.10.2007, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Jojobový olej chemicky upravený hydrogenáciou, ale ďalej neupravený (zmes nasýtených esterov). Olej obsahuje menej ako 50 % hmotnosti voľných mastných kyselín.
                              Výrobok je upravený do formy prášku alebo granúl.
                              Výrobok je určený na použitie ako prísada na výrobu kozmetických výrobkov.
                              Výrobok je dodávaný v balení s čistou hmotnosťou presahujúcou 1 kg.
                           
                        
               
                  1516 20 96
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 5 a) ku kapitole 34 a znením kódov KN 1516, 1516 20 a 1516 20 96.
                  Položka 1515, okrem stálych rastlinných tukov a olejov, špeciálne zahŕňa jojobový olej, a preto sa považuje za rastlinný olej (pozri aj vysvetlivky k harmonizovanému systému k položke 1515 ods. 6).
                  Keďže jojobový olej je chemicky modifikovaný, nemôže byť zatriedený do položky 1515.
                  Napriek tomu, že má voskovitý charakter, výrobok je vylúčený z položky 3404 [pozri poznámku 5 ku kapitole 34 a vysvetlivky k harmonizovanému systému k položke 3404, vylúčenie, písm. b)].
                  Výrobok je zatriedený do položky 1516, do ktorej patria hydrogenované rastlinné oleje.
               
            
                  
                              2.
                           
                           
                              Jojobový olej chemicky upravený hydrogenáciou, ktorý je ďalej upravený texturáciou.
                              Výrobok všeobecne známy ako „estery jojobového oleja“ je upravený do formy prášku, granúl alebo voskovitej pasty.
                              Výrobok je určený na použitie ako prísada na výrobu kozmetických výrobkov.
                              Výrobok je nestráviteľný a nie je určený na použitie v potravinách.
                           
                        
               
                  1518 00 99
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 5 a) ku kapitole 34 a znením kódov KN 1518 00 a 1518 00 99.
                  Položka 1515, okrem stálych rastlinných tukov a olejov, špeciálne zahŕňa jojobový olej, a preto sa považuje za rastlinný olej (pozri aj vysvetlivky k harmonizovanému systému k položke 1515 ods. 6).
                  Keďže jojobový olej je chemicky modifikovaný, nemôže byť zatriedený do položky 1515.
                  Keďže výrobok je ďalej upravený (texturáciou), nemôže byť zatriedený do položky 1516.
                  Keďže výrobok je nestráviteľný a nepoužíva sa v potravinových prípravkoch, nemôže byť zatriedený do položky 1517.
                  Napriek tomu, že má voskovitý charakter, nepatrí do položky 3404 [pozri poznámku 5 a) ku kapitole 34].
                  Preto je zatriedený do položky 1518, do ktorej patria nejedlé prípravky z rozličných olejov kapitoly 15, ktoré nie sú inde špecifikované alebo zahrnuté.
               
            
                  
                              3.
                           
                           
                              Výrobok získaný interesterifikáciou alebo transesterifikáciou zmesi neupraveného jojobového oleja s hydrogenovaným jojobovým olejom, ktorý je ďalej upravený texturáciou.
                              Výrobok môže byť upravený do formy prášku alebo granúl.
                              Výrobok je určený na použitie ako prísada na výrobu kozmetických výrobkov.
                              Výrobok je nestráviteľný a nie je určený na použitie v potravinách.
                           
                        
               
                  1518 00 99
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 5 a) ku kapitole 34 a znením kódov KN 1518 00 a 1518 00 99.
                  Položka 1515, okrem stálych rastlinných tukov a olejov, špeciálne zahŕňa jojobový olej, a preto sa považuje za rastlinný olej (pozri aj vysvetlivky k harmonizovanému systému k položke 1515 ods. 6).
                  Keďže jojobový olej je chemicky modifikovaný, nemôže byť zatriedený do položky 1515.
                  Keďže výrobok je ďalej upravený (texturáciou), nemôže byť zatriedený do položky 1516.
                  Keďže výrobok je nestráviteľný a nepoužíva sa v potravinových prípravkoch, nemôže byť zatriedený do položky 1517.
                  Napriek tomu, že má voskovitý charakter, nepatrí do položky 3404 [pozri poznámku 5 a) ku kapitole 34].
                  Preto je zatriedený do položky 1518, do ktorej patria nejedlé zmesi z rozličných olejov kapitoly 15, ktoré nie sú inde špecifikované alebo zahrnuté.